ระเบียบศาลรัฐธรรมนูญกำหนดค่าตอบแทนที่ปรึกษา-ผู้เชี่ยวชาญ-ขรก.-ลูกจ้าง
 เงินค่าตอบแทนพิเศษสำหรับข้าราชการศาลและลูกจ้างศาล จนถึงค่าตอบแทน รปภ. และพนักงานขับรถยนต์8 มิ.ย. 2557 - เว็บไซต์ราชกิจจานุเบกษา เมื่อวันที่ 5 มิ.ย. 2557 เผยแพร่ระเบียบศาลรัฐธรรมนูญ 8 ฉบับ ลงนามโดยนายจรูญ อินทจาร ตุลาการศาลรัฐธรรมนูญ รักษาราชการแทนประธานศาลรัฐธรรมนูญ ลงวันที่ 22 พ.ค. 2557 ประกอบด้วย(1) ระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการ (ฉบับที่ 2) ระบุว่าโดยที่เป็นการสมควรแก้ไขเพิ่มเติมหลักเกณฑ์และวิธีการจ่ายเบี้ยประชุมกรรมการและอนุกรรมการที่ได้รับการแต่งตั้งโดยประธานศาลรัฐธรรมนูญ หรือโดยองค์กรกลางบริหารานบุคคลในสำนักงานศาลรัฐธรรมนูญ (อ.ศร.) หรือโดยเลขาธิการสำนักงานศาลรัฐธรรมนูญ โดยเป็นการเพิ่มเติมข้อความวรรคสองขอข้อ 9 แห่งระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการ พ.ศ. 2557 โดยระบุว่า ตุลาการศาลรัฐธรรมนูญที่ได้รับแต่งตั้งให้เป็นคณะกรรมการ คณะอนุกรรมการ กรรมการที่ปรึกษาหรืออนุกรรมการที่ปรึกษา ไม่มีสิทธิได้รับเบี้ยประชุมตามระเบียบนี้(2) ระเบียบศาลรัฐธรรมนูญว่าด้วยการแต่งตั้งที่ปรึกษาประธานศาลรัฐธรรมนูญ และตุลาการศาลรัฐธรรมนูญ (ฉบับที่ 4) พ.ศ. 2557 โดยให้ที่ปรึกษาประธานศาลรัฐธรรมนูญมีที่ปรึกษา 1 อัตรา ค่าตอบแทนรายเดือน 54910 บาท เงินประจำตำแหน่ง 20360 บาท และให้ที่ปรึกษาตุลาการศาลรัฐธรรมนูญมีที่ปรึกษาคนละไม่เกิน 1 อัตรา มีค่าตอบแทนรายเดือน 54910 บาท เงินประจำตำแหน่ง 20360 บาท(3) ระเบียบศาลรัฐธรรมนูญว่าด้วยการแต่งตั้งผู้เชี่ยวชาญประจำประธานศาลรัฐธรรมนูญและตุลาการศาลรัฐธรรมนูญ (ฉบับที่ 4) พ.ศ. 2557 โดยให้มีผู้เชี่ยวชาญประจำประธานศาลรัฐธรรมนูญ ไม่เกิน 3 อัตรา ค่าตอบแทนเป็นรายเดือน 37000 บาท และผู้เชี่ยวชาญประจำตุลาการศาลรัฐธรรมนูญ คนละไม่เกิน 3 อัตรา ค่าตอบแทนเป็นรายเดือน 37000 บาท(4) ระเบียบศาลรัฐธรรมนูญ ว่าด้วยการแต่งตั้งเลขานุการประธานศาลรัฐธรรมนูญ และตุลาการศาลรัฐธรรมนูญ (ฉบับที่ 4) พ.ศ.2557 โดยให้มีเลขานุการประธานศาลรัฐธรรมนูญ 1 อัตรา ค่าตอบแทนเป็นรายเดือน 48140 บาท เงินประจำตำแหน่ง 5390 บาท และให้มีเลขานุการตุลาการศาลรัฐธรรมนูญ คนละไม่เกิน 1 อัตรา ค่าตอบแทนเป็นรายเดือน 48140 บาท เงินประจำตำแหน่ง 5390 บาท(5) ระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสำนักงานศาลรัฐธรรมนูญ (ฉบับที่ 2) พ.ศ. 2557 โดยให้ยกเลิกบัญชีอัตราเงินค่าตอบแทนพิเศษของข้าราชการสำนักงานศาลรัฐธรรมนูญท้ายระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนข้าราชการสำนักงานศาลรัฐธรรมนูญ พ.ศ. 2554 และให้ใช้บัญชีอัตราเงินค่าตอบแทนพิเศษของข้าราชการสำนักงานศาลรัฐธรรมนูญท้ายระเบียบฉบับนี้ โดยกำหนดบัญชีอัตราเงินค่าตอบแทนพิเศษของข้าราชการสำนักงานศาลรัฐธรรมนูญได้แก่1. เลขาธิการสำนักงานศาลรัฐธรรมนูญ อัตราเงินค่าตอบแทนพิเศษต่อเดือน 33000 บาท2. ที่ปรึกษาสำนักงานศาลรัฐธรรมนูญ อัตราเงินค่าตอบแทนพิเศษต่อเดือน 25000 บาท3. รองเลขาธิการสำนักงานศาลรัฐธรรมนูญ อัตราเงินค่าตอบแทนพิเศษต่อเดือน 25000 บาท4. ระดับ 10 อัตราเงินค่าตอบแทนพิเศษต่อเดือน 20000 บาท5. ระดับ 9 อัตราเงินค่าตอบแทนพิเศษต่อเดือน 18000 บาท6. ระดับ 8 อัตราเงินค่าตอบแทนพิเศษต่อเดือน 16000 บาท7. ระดับ 7 อัตราเงินค่าตอบแทนพิเศษต่อเดือน 14000 บาท8. ระดับ 6 อัตราเงินค่าตอบแทนพิเศษต่อเดือน 12000 บาท9. ระดับ 5 อัตราเงินค่าตอบแทนพิเศษต่อเดือน 10000 บาท10. ระดับ 4 อัตราเงินค่าตอบแทนพิเศษต่อเดือน 8000 บาท11. ระดับ 3 อัตราเงินค่าตอบแทนพิเศษต่อเดือน 6000 บาท12. ระดับ 2 อัตราเงินค่าตอบแทนพิเศษต่อเดือน 4000 บาท13. ระดับ 1 อัตราเงินค่าตอบแทนพิเศษต่อเดือน 4000 บาท(6) ระเบียบศาลรัฐธรรมนูญว่าด้วยเงินค่าตอบแทนพิเศษของลูกจ้างสำนักงานศาลรัฐธรรมนูญ (ฉบับที่ 2) พ.ศ. 2557 กำหนดอัตราค่าตอบแทนพิเศษและการรับเงินค่าตอบแทนพิเศษของลูกจ้างของสำนักงานศาลรัฐธรรมนูญให้ได้รับอัตรา ดังนี้1. ลูกจ้างชั่วคราว ให้ได้รับในอัตราเดือนละ 4500 บาท2. ลูกจ้างประจำที่พ้นทดลองการปฏิบัติหน้าที่ราชการ ให้ได้รับในอัตราเดือนละ 5500 บาท3. ลูกจ้างประจำที่รับราชการเกิน 5 ปี ให้ได้รับในอัตราเดือนละ 6500 บาท4. ลูกจ้างประจำที่รับราชการเกิน 10 ปี ให้ได้รับในอัตราเดือนละ 7500 บาท(7) ระเบียบศาลรัฐธรรมนูญว่าด้วยการจ้างเจ้าหน้าที่รักษาความปลอดภัยประจำประธานศาลรัฐธรรมนูญและตุลาการศาลรัฐธรรมนูญ (ฉบับที่ 3) พ.ศ. 2557 กำหนดให้มีเจ้าหน้าที่รักษาความปลอดภัยประจำตำแหน่งประธานศาลรัฐธรรมนูญ จำนวน 1 อัตรา ค่าตอบแทนเป็นรายเดือน 29000 บาท เจ้าหน้าที่รักษาความปลอดภัยประจำตำแหน่งตุลาการศาลรัฐธรรมนูญ ตุลาการศาลรัฐธรรมนูญคนละไม่เกิน 1 อัตรา ค่าตอบแทนเป็นรายเดือน 29000 บาท ผู้ช่วยเจ้าหน้าที่รักษาความปลอดภัยประจำตำแหน่งประธานศาลรัฐธรรมนูญ 1 อัตรา ค่าตอบแทนเป็นรายเดือน 21300 บาท ผู้ช่วยเจ้าหน้าที่รักษาความปลอดภัยประจำตำแหน่งตุลาการศาลรัฐธรรมนูญ ตุลาการศาลรัฐธรรมนูญคนละไม่เกิน 1 อัตรา ค่าตอบแทนเป็นรายเดือน 21300 บาท(8) ระเบียบศาลรัฐธรรมนูญว่าด้วยการแต่งตั้งพนักงานขับรถยนต์ประจำตำแหน่งประธานศาลรัฐธรรมนูญและตุลาการศาลรัฐธรรมนูญ (ฉบับที่ 4) พ.ศ. 2557 กำหนดให้มีพนักงานขับรถยนต์ประจำตำแหน่งประธานศาลรัฐธรรมนูญ จำนวน 1 อัตรา ค่าตอบแทนเป็นรายเดือน 15000 บาท ค่าตอบแทนพิเศษ 4000 บาท พนักงานขับรถยนต์ประจำตำแหน่งตุลาการศาลรัฐธรรมนูญ ตุลาการศาลรัฐธรรมนูญคนละไม่เกิน 1 อัตรา ค่าตอบแทนเป็นรายเดือน 15000 บาท ค่าตอบแทนพิเศษ 4000 บาท
ราชกิจจานุเบกษาเผยแพร่ระเบียบศาลรัฐธรรมนูญ 8 ฉบับ ลงนามวันที่ 22 พ.ค. 2557 โดยจรูญ อินทจาร กำหนดค่าตอบแทน-เงินประจำตำแหน่งที่ปรึกษา-ผู้เชี่ยวชาญ-เลขานุการ
ข้าราชการ,จรูญ อินทจาร,ตุลาการศาลรัฐธรรมนูญ,ประธานศาลรัฐธรรมนูญ,ราชกิจจานุเบกษา,ศาลรัฐธรรมนูญ